संसदको आपूर्ति तथा उपभोक्ताहित उपसमितिले पनि पटकपटक अनावश्यक शीर्षकबाट रकम असुल्न नहुने निर्देशन दिएको थियो । स्वचालित मूल्य पूर्ण रूपमा कार्यान्वयन गर्न निर्देशन दिएको थियो । तर, निर्देशनको पालना हुन सकेको छैन । ‘निगमले शुक्रबार समायोजन गरेको मूल्य औपचारिकता मात्रै भयो । मूल्य बढाउँदा कसैलाई सोध्न नपर्ने, धेरै बढाउने । तर, घटाउँदा न्यून मात्रै घटाउने । यो जायज होइन,’ उपसमिति संयोजक सुभासचन्द्र ठकुरीले भने, ‘स्वाचालित मूल्य पूर्ण रूपमा कार्यान्वयन भएको छैन । यस विषयमा आपूर्ति मन्त्रालयल, निगम र सरोकारवाला निकायसँग छिट्टै छलफल गर्छौं । निकास छिट्टै आउँछ ।’
